ΓΡΑΠΤΗ ΕΡΩΤΗΣΗ P-3105/00

υποβολή: Florence Kuntz (UEN) προς την Επιτροπή

(26 Σεπτεμβρίου 2000)

Θέμα: Ο συντελεστής ΦΠΑ που εφαρμόζεται στον τομέα των εστιατορίων εντός της Ευρωπαϊκής Ένωσης

Σε ορισμένα κράτη μέλη, μεταξύ των οποίων η Ισπανία και η Πορτογαλία, παραχωρήθηκαν εξαιρέσεις από τη Συνθήκη όσον αφορά τον ΦΠΑ, κατά την προσχώρησή τους στην Ευρωπαϊκή Ένωση. Κατάυτόν τον τρόπο, τα εν λόγω κράτη επέτυχαν την νομιμοποίηση μιας πρακτικής που ίσχυε στο έδαφός τους και επέτρεπε την εφαρμογή μειωμένων ή χαμηλών συντελεστών ΦΠΑ στον τομέα των εστιατορίων. Οι ως άνω μεταβατικές διατάξεις χωρίς όμως να έχει προβλεφθεί κάποια ημερομηνία λήξης της μεταβατικής περιόδου θεσπίσθηκαν το 1992, ενώ η ισχύουσα επί του θέματος νομοθεσία είναι η 6η οδηγία περί ΦΠΑ.

Κατόπιν τούτου, ορισμένα κράτη μέλη που εφαρμόζουν αυξημένο συντελεστή ΦΠΑ στον τομέα των εσταιατορίων ζημιώνονται σοβαρά από την εν λόγω στρέβλωση του ανταγωνισμού, τόσο από πλευράς απασχόλησης, δεδομένου ότι αυτός ο επαγγελματικός τομέας αντιπροσωπεύει σημαντικό εργατικό δυναμικό, όσο και από πλευσράς κύκλου εργασιών στον τομέα.

Κατά συνέπεια, μπορεί να αναφέρει η Επιτροπή:

- για ποιούς λόγους δεν είναι δυνατός ο καθορισμός μιας συγκεκριμένης ημερομηνίας λήξης της μεταβατικής περιόδου της οποίς απολαύουν ορισμένα κράτη μέλη στον τομέα του ΦΠΑ και ποιές προϋποθέσεις θα πρέπει να συγκεντρωθούν ώστε να προτείνει στο Συμβούλιο των Υπουργών Eco-Fin μια συγκεκριμένη ημερομηνία λήξης της ως άνω περιόδου;

- ποιά μέτρα θα πρέπει να προβλεφθούν ώστε να τεθεί τέρμα το ταχύτερο δυνατόν στη σοβαρή παραβίαση των αρχών που διέπεουν την πολιτική του ανταγωνισμού της Ευρωπαϊκής Ένωσης στον εν λόγω τομέα δραστηριότητος;

- για ποιό λόγο, ορισμένες διατάξεις της 6ης οδηγίας απαγορεύουν στις χώρες οι οποίες δεν χαίρουν εξαιρέσεων από τις εν λόγω διατάξεις, να μειώσουν το συντελεστή ΦΠΑ που ισχύει για τον τομέα των εστιατορίων;

Απάντηση του κ. Bolkestein εξ ονόματος της Επιτροπής

(30 Οκτωβρίου 2000)

Δυνάμει των κοινοτικών διατάξεων που ισχύουν επί του παρόντος στον τομέα (άρθρο 12 παράγραφος 3 της 6ης οδηγίας ΦΠΑ 77/388/ΕΟΚ του Συμβουλίου, της 17ης Μαΐου 1977, περί εναρμονίσεως των νομοθεσιών των κρατών μελών, των σχετικών με τους φόρους κύκλου εργασιών Κοινό σύστημα φόρου προστιθεμένης αξίας: ομοιόμορφη φορολογική βάση(1)), εφαρμόζεται ο κανονικός ελάχιστος συντελεστής 15 % στον τομέα των εστιατορίων. Η έννοια του αυξημένου συντελεστή δεν λαμβάνεται πλέονπόψη μετά την έκδοση της οδηγίας 92/77/ΕΟΚ(2) για την προσέγγιση των συντελεστών ΦΠΑ.

Ορισμένες διατάξεις της ίδιας αυτής οδηγίας (άρθρο 28 παράγραφος 2) επιτρέπουν ωστόσο στα κράτη μέλη να εφαρμόσουν, σε προσωρινή βάση, μειωμένο συντελεστή για τον τομέα των εστιατορίων,πό ορισμένους όρους.

Αυτό ισχύει για τα κράτη μέλη τα οποία, την 1η Ιανουαρίου 1991, αναγκάσθηκαν να αυξήσουν τον κανονικό συντελεστή τους κατά περισσότερο από 2 % και για τα κράτη μέλη τα οποία, κατά την ίδια ημερομηνία, εφήρμοζαν ήδη μειωμένο συντελεστή στον τομέα των εστιατορίων. Αυτά τα κράτη μέλη μπορούν να εφαρμόσουν ή να συνεχίσουν να εφαρμόζουν μειωμένο συντελεστή σε αυτόν τον τομέα.

Η περίοδος εφαρμογής των εν λόγω παρεκκλίσεων σχετίζεται με την περίοδο του μεταβατικού καθεστώτος που άρχισε να ισχύει την 1η Ιανουαρίου 1993. Η εφαρμογή του εν λόγω καθεστώτος προβλεπόταν για την περίοδο μέχρι την 31η Δεκεμβρίου 1996, αλλά επρόκειτο να παραταθεί αυτόματα έως την ημερομηνία ενάρξεως ισχύος του οριστικού καθεστώτος ΦΠΑ. Η μετάβαση σε αυτό το οριστικό καθεστώς ΦΠΑ απεδείχθη ιδιαίτερα δυσχερής στην εφαρμογή της και επί του παρόντος φαίνεται ότι το μεταβατικό καθεστώς θα συνεχίσει να εφαρμόζεται για μερικά ακόμα έτη.

Ο τομέας των εστιατορίων θα μπορούσε να είχε επωφεληθεί από την δυνατότητα μειωμένου συντελεστή για άλλα κράτη μέλη, εάν κατά την διαπραγμάτευση της οδηγίας 1999/85/ΕΚ του Συμβουλίου, της 22ας Οκτωβρίου 1999, που τροποποιεί την οδηγία 77/388/ΕΟΚ όσον αφορά την δυνατότητα εφαρμογής για πειραματικούς λόγους μειωμένου συντελεστή ΦΠΑ στιςπηρεσίεςψηλής εντάσεως ανθρωπίνου δυναμικού(3), το Συμβούλιο δεν είχε τροποποιήσει την πρόταση της Επιτροπής. Ωστόσο το Συμβούλιο περιόρισε το πεδίο εφαρμογής αυτής της πρότασης σε έναν περιοριστικό πίνακαπηρεσιών, στον οποίο δεν έλαβεπόψη τον τομέα των εστιατορίων.

Μια επανεξέταση των προσωρινών παρεκκλίσεων στον τομέα του συντελεστή και της διάρκειας εφαρμογής τους θα αποτελέσει μέρος των σημείων που θα αναλυθούν στο πλαίσιο του εξορθολογισμού των συντελεστών ΦΠΑ που προβλέπει η Επιτροπή στη νέα της στρατηγική όσον αφορά τον ΦΠΑ(4). Η επανεξέταση θα πραγματοποιηθεί μετά την αξιολόγηση της πειραματικής ενέργειας σχετικά με τιςπηρεσίεςψηλής εντάσεως εργατικού δυναμικού.

(1) ΕΕ L 145 της 13.6.1977. Οδηγία που τροποποιήθηκε τελευταία από την οδηγία 1999/85/ΕΚ του Συμβουλίου της 22ας Οκτωβρίου 1999 ΕΕ L 277 της 28.10.1999.

(2) Οδηγία 92/77/ΕΟΚ του Συμβουλίου, της 19ης Οκτωβρίου 1992, που συμπληρώνει το κοινό σύστημα φόρου προστιθεμένης αξίας και τροποποιεί την οδηγία 77/388/ΕΟΚ (προσέγγιση των συντελεστών ΦΠΑ) ΕΕ L 316 της 31.10.1992.

(3) ΕΕ L 277 της 28.10.1999.

(4) COM(2000)348 τελικό.